LV Eiropas Savienības Oficiālais Vēstnesis L 272/18

KOMISIJAS LĒMUMS

(2006. gada 29. septembris)

par Kopienas finansiālo atbalstu jaunām Kopienas references laboratorijām pārtikas un dzīvnieku barības kontroles jomā 2006. gadā

(izziņots ar dokumenta numuru K(2006) 4277)

(Autentiski ir tikai teksti spāņu, dāņu, vācu, angļu, franču, itāliešu, holandiešu un zviedru valodā)

(2006/661/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 32. panta 7. punktu,

tā kā:

(1) Kopienas references laboratorijām pārtikas un dzīvnieku barības kontroles jomā var piešķirt Kopienas finansiālu atbalstu saskaņā ar 28. pantu Padomes 1990. gada 26. jūnija Lēmumā 90/424/EEK par izdevumiem veterinārijas jomā (2).

(2) Komisijas 2004. gada 29. janvāra Regula (EK) Nr. 156/2004 par Kopienas finansiālo palīdzību Kopienas references laboratorijām atbilstoši Lēmuma 90/424/EEK 28. pantam (3) paredz, ka Kopienas finansiālo atbalstu piešķir tad, ja efektīvi tiek īstenotas apstiprinātās darba programmas un saņēmēji sniedz visu vajadzīgo informāciju noteiktajos termiņos.

(3) Komisija 2005. gada jūlijā izsludināja konkursu, lai izraudzītos un apstiprinātu jaunas Kopienas references laboratorijas pārtikas un dzīvnieku barības kontroles jomā. Pieteikumu novērtēšanu pabeidza 2005. gada decembrī, un rezultātus paziņoja attiecīgo dalībvalstu kompetentajām iestādēm. Pēc minētās vērtēšanas noteica sekmīgos kandidātus, kurus apstiprinās kā jaunās Kopienas references laboratorijas.

(4) Ar Komisijas 2006. gada 23. maija Regulu (EK) Nr. 776/2006, ar ko groza Eiropas Parlamenta un Padomes Regulas (EK) Nr. 882/2004 VII pielikumu attiecībā uz Kopienas references laboratorijām (4), tika apstiprinātas jaunas Kopienas references laboratorijas šādās jomās: Listeria monocytogenes, koagulāzes pozitīvi stafilokoli, Escherichia coli, tostarp verotoksigēnie E. coli (VTEC), Campylobacter, parazīti (jo īpaši Trichinella, Echinococcus, Anisakis), mikrobu rezistence, dzīvnieku olbaltumvielas lopbarībā, pesticīdu atliekvielas (dzīvnieku izcelsmes pārtikā un produktos ar augstu tauku saturu, graudaugos un lopbarībā, augļos un dārzeņos, tostarp produktos ar augstu ūdens un augstu skābes saturu, un vienas atliekvielas noteikšanas metodes visiem iepriekš minētajiem paraugiem), kā arī dioksīnu un pentahlorbenzola klātbūtne pārtikā un dzīvnieku barībā.

(5) Komisija ir novērtējusi jauno izraudzīto Kopienas references laboratoriju iesniegtās darba programmas un tām atbilstošās budžeta tāmes 2006. gadam.

(6) Tādēļ Kopienas finansiālais atbalsts būtu jāpiešķir Kopienas references laboratorijām, kas izraudzītas Regulā (EK) Nr. 882/2004 minēto funkciju un pienākumu veikšanai. Kopienas finasiālo atbalstu būtu jāpiešķir 100 % apmērā no attaisnotajām izmaksām, kā tas noteikts Regulā (EK) Nr. 156/2004.

(7) Līdztekus Kopienas finansiālajam atbalstam papildu atbalsts būtu jāpiešķir arī semināru organizēšanai jomās, par kurām atbild Kopienas references laboratorijas.

(8) Finansiālais atbalsts Kopienas references laboratoriju organizētiem semināriem jāpiešķir saskaņā ar atbilstības noteikumiem, kas izklāstīti Regulā (EK) Nr. 156/2004, un ne vairāk kā 30 dalībniekiem.

(9) Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (5), veterināros un augu aizsardzības pasākumus finansē Eiropas Lauksaimniecības virzības un garantiju fonda Garantiju nodaļa.

(10) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO LĒMUMU.

1. pants

1. Kopiena piešķir Francijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz Listeria monocytogenes analīzēm un testiem īstenos Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Francijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 98 000 EUR.

2. Papildus 1. punktā minētajai maksimālajai atbalsta summai Kopiena piešķir Francijai finansiālu atbalstu semināra organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

2. pants

1. Kopiena piešķir Francijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz koagulāzes pozitīvo stafilokoku, tostarp Staphylococccus aureus, analīzēm un testiem īstenos Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Francijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 66 000 EUR.

2. Papildus 1. punktā minētajai maksimālajai atbalsta summai Kopiena piešķir Francijai finansiālu atbalstu semināra organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

3. pants

1. Kopiena piešķir Itālijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz Escherichia coli, tostarp verotoksigēno E. Coli (VTEC), analīzēm un testiem īsteno Istituto Superiore di Sanità (ISS), Romā, Itālijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 68 000 EUR.

2. Papildus 1. punktā minētajai maksimālajai atbalsta summai Kopiena piešķir Itālijai finansiālu atbalstu semināra organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

4. pants

1. Kopiena piešķir Zviedrijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus Campylobacter uzraudzības jomā īsteno Statens Veterinärmedicinska Anstalt (SVA), Upsalā, Zviedrijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 118 000 EUR.

2. Papildus 1. punktā minētajai maksimālajai atbalsta summai Kopiena piešķir Zviedrijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

5. pants

1. Kopiena piešķir Itālijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz parazītu (konkrētāk, Trichinella, Echinococcus un Anisakis) analīzēm un testiem īsteno Istituto Superiore di Sanità (ISS), Romā, Itālijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 117 000 EUR.

2. Papildus 1. punktā minētajai maksimālajai atbalsta summai Kopiena piešķir Itālijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

6. pants

Kopiena piešķir Dānijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus mikrobu rezistences uzraudzības jomā īsteno Danmarks Fødevareforskning (DFVF), Kopenhāgenā, Dānijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 128 000 EUR.

7. pants

Kopiena piešķir Beļģijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz analīzēm un testiem, lai noteiktu dzīvnieku olbaltumvielas lopbarībā, īsteno Centre Wallon de Recherches agronomiques (CRA-W), Gembloux, Beļģijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 263 000 EUR.

8. pants

1. Kopiena piešķir Vācijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz analīzēm un testiem, lai noteiktu pesticīdu atliekas dzīvnieku izcelsmes pārtikā un produktos ar augstu tauku saturu, īsteno Chemisches und Veterinäruntersuchungsamt (CVUA) Freiburgā, Vācijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 150 000 EUR.

2. Papildus 1. punktā minētajai maksimālajai atbalsta summai Kopiena piešķir Vācijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

9. pants

1. Kopiena piešķir Dānijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz analīzēm un testiem, lai noteiktu pesticīdu atliekas graudaugos un lopbarībā, īsteno Danmarks Fødevareforskning (DFVF), Kopenhāgenā, Dānijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 150 000 EUR.

2. Papildus 1. punktā minētajai maksimālajai atbalsta summai Kopiena piešķir Dānijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

10. pants

1. Kopiena piešķir Spānijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz analīzēm un testiem, lai noteiktu pesticīdu atliekas augļos un dārzeņos, tostarp produktos ar augstu ūdens un skābes saturu, īsteno Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Spānijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 400 000 EUR.

2. Papildus 1. punktā minētajai maksimālajai atbalsta summai Kopiena piešķir Spānijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

11. pants

1. Kopiena piešķir Vācijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz analīzēm un testiem, lai noteiktu pesticīdu atliekas, izmantojot vienas atlikumvielas noteikšanas metodes, īsteno Chemisches und Veterinäruntersuchungsamt (CVUA) Štutgartē, Vācijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 300 000 EUR.

2. Papildus 1. punktā minētajai maksimālajai atbalsta summai Kopiena piešķir Vācijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

12. pants

1. Kopiena piešķir Vācijai finansiālu atbalstu to Regulas (EK) Nr. 882/2004 32. pantā minēto funkciju un pienākumu īstenošanai, kurus attiecībā uz analīzēm un testiem, lai noteiktu dioksīnu un pentahlorbenzola klātbūtni pārtikā un dzīvnieku barībā, īsteno Chemisches und Veterinäruntersuchungsamt (CVUA) Freiburgā, Vācijā.

Laikposmā no 2006. gada 1. jūlija līdz 2006. gada 31. decembrim minētais finansiālais atbalsts nepārsniedz 400 000 EUR.

2. Papildus 1. punktā minētajai maksimālajai atbalsta summai Kopiena piešķir Vācijai finansiālu atbalstu semināru organizēšanai, ko īsteno 1. punktā minētā laboratorija. Šis atbalsts nepārsniedz 30 000 EUR.

13. pants

Šā lēmuma 1. līdz 12. pantā minēto Kopienas finasiālo atbalstu piešķir 100 % apmērā no attaisnotajām izmaksām, kā tas noteikts Regulā (EK) Nr. 156/2004.

14. pants

Šis lēmums ir adresēts Belģijas Karalistei, Dānijas Karalistei, Vācijas Federatīvajai Republikai, Spānijas Karalistei, Francijas Republikai, Itālijas Republikai un Zviedrijas Karalistei.

Briselē, 2006. gada 29. septembrī Komisijas vārdā — Komisijas loceklis Markos KYPRIANOU

(1) OV L 165, 30.4.2004., 1. lpp. Regula jaunākie grozījumi izdarīti ar Komisijas Regulu (EK) Nr. 776/2006 (OV L 136, 24.5.2006., 3. lpp.).

(2) OV L 224, 18.8.1990., 19. lpp. Lēmumā jaunākie grozījumi izdarīti ar Lēmumu 2006/53/EK (OV L 29, 2.2.2006., 37. lpp.).

(3) OV L 27, 30.1.2004., 5. lpp.

(4) OV L 136, 24.5.2006., 3. lpp.

(5) OV L 209, 11.8.2005., 1. lpp. Regulā grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).